
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ФИЗКУЛЬТУРА ТАТА СПОРТ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи ҫӗртме уйӑхӗн 10-мӗшӗнче
йышӑннӑ

1 статья
Чӑваш Республикин "Физкультура тата спорт ҫинчен" 2008 ҫулхи ҫӗртме уйӑхӗн 27-мӗшӗнчи 31 №-лӗ саккунне (Чӑваш Республикин Патшалӑх Канашӗн ведомоҫӗсем, 2008, 76, 78 №-сем; 2009, 82 №; 2011, 89, 91 №-сем; 2012, 94 №; Чӑваш Республикин Саккунӗсен пуххи, 2013, 5, 12 №-сем; 2014, 11 №; 2015, 2, 10 №-сем; 2016, 3, 12 №-сем; "Республика" хаҫат, 2018, ака уйӑхӗн 4-мӗшӗ, авӑн уйӑхӗн 26-мӗшӗ; 2019, авӑн уйӑхӗн 18-мӗшӗ; 2020, юпа уйӑхӗн 28-мӗшӗ; 2021, ҫу уйӑхӗн 26-мӗшӗ; 2022, утӑ уйӑхӗн 13-мӗшӗ; 2023, юпа уйӑхӗн 4-мӗшӗ; 2024, ака уйӑхӗн 10-мӗшӗ) ҫакӑн пек улшӑнусем кӗртес:
1) 5 статьян 1-мӗш пайӗнче:
а) 2-мӗш пунктра "(Чӑваш Республикин патшалӑх программисен ҫум программисене)" сӑмахсене кӑларса пӑрахас; 
ӑ) ҫакӑн пек ҫырса 61-мӗш пункт хушса хурас: 
"61) Чӑваш Республикин патшалӑх харпӑрлӑхӗнчи спорт объекчӗсем тӑвассине, вӗсене юсаса ҫӗнетессине тата юсассине, ытти спорт сооруженийӗсем тӑвассине тата вӗсене тытса тӑрассине йӗркелесси;";
2) 6 статьян 3-мӗш пайне ҫакӑн пек ҫырса 7-мӗш пункт хушса хурас:
"7) федераци харпӑрлӑхӗнчи, муниципалитет харпӑрлӑхӗнчи, ҫавӑн пекех юридически сӑпатсен, ҫав шутра физкультурӑпа спорт организацийӗсен е уйрӑм ҫынсен харпӑрлӑхӗнчи спорт объекчӗсем тӑвассине, вӗсене юсаса ҫӗнетессине тата юсассине, ытти спорт сооруженийӗсем тӑвассине тата вӗсене тытса тӑрассине йӗркелес ӗҫе хутшӑнма.";
3) 14 статьян 1-мӗш пайӗн 1-мӗш пунктне ҫакӑн пек ҫырса хурас:
"1) физкультурӑпа спорт енӗпе Чӑваш Республикин патшалӑх программисемпе проекчӗсене, муниципалитетсем хушшинчи программӑсемпе проектсене йӗркелесси тата пурнӑҫласси, ҫав шутра Чӑваш Республикин патшалӑх харпӑрлӑхӗнчи спорт объекчӗсем тӑвассине, вӗсене юсаса ҫӗнетессине тата юсассине, ытти спорт сооруженийӗсем тӑвассине тата вӗсене тытса тӑрассине йӗркелесси;". 

2 статья
Ҫак Саккун 2025 ҫулхи авӑн уйӑхӗн 1-мӗшӗнчен пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев



Шупашкар хули
2025 ҫулхи ҫӗртме уйӑхӗн 11-мӗшӗ

